লা পোয়্যাঁত কুর্ত
লা পোয়্যাঁত কুর্ত ([la pwɛ̃t kuʁt]) হল আনিয়েস ভারদা পরিচালিত ১৯৫৫ সালের ফরাসি নাট্যধর্মী চলচ্চিত্র। এটি ভারদার পরিচালিত প্রথম পূর্ণদৈর্ঘ্য চলচ্চিত্র। অনেক সমালোচক ছবিটিকে ফরাসি নবকল্লোলের অগ্রদূত হিসেবে উল্লেখ করে থাকেন। ইতিহাসবেত্তা জর্জ সাদুল একে "নব কল্লোলের বাস্তবিক অর্থেই প্রথম চলচ্চিত্র" হিসেবে অভিহিত করেন। চলচ্চিত্রটি ফ্রান্সের দক্ষিণের সেত শহরের পটভূমিতে নির্মিত। পোয়্যাঁত কুর্ত হল এই শহরের ক্ষুদ্র পাড়া যা জেলেদের গ্রাম হিসেবে পরিচিত।